प्रतिभा विकास के लिए प्रयासरत नवरत्न फाउंडेशन्स के अनदेखी प्रतिभाओ को तलाश कर तराशने सम्बन्धी विचार जो "आये वो गाये" को एनसीआर की कई लोकप्रिय संस्थाओं ने महत्व देते हुए सक्रिय सहयोग दिया जिसके चलते गत वर्ष अनदेखी प्रतिभा विकास की यह पहली कार्यक्रम श्रंखला माला इतना लोकप्रिय हुई कि समाजसेवियों, गीत संगीत की प्रतिभाओ की मांग पर आयोजको को इस दूसरी श्रंखला लाने को मजबूर कर दिया।इस बार यह जो आये वो गाये श्रखंला दिल्ली/एनसीआर से निकल कर पूरे भारत के अन्य क्षेत्रों में भी प्रतिभाएं तराशने, तलाशने का काम कर रही है।इसी कड़ी को आगे बढ़ाते हुए जो आये वो गाये का चतुर्थ भाग खुर्जा क्षेत्र के पदम् की पुलिया के पास साई नसरुल्ला खान स्थित एच एस एस एकाडमी में सम्पन्न किया गया।समय सीमा और कार्यक्रम के नियमो के तहत इस कार्यक्रम में भी 30 अनदेखी प्रतिभाओ ने अपनी प्रतिभा प्रदर्शन से मौजूद लोगों को मंत्रमुग्ध कर दिया।संगीत गुरुओं श्री संजय पांडे,देबू मुखर्जी,सोमेश्वर शर्मा,पंकज माथुर, कपिल तिवारी एवं श्रीमती टुहीना चटर्जी की देखरेख में पहली बार गायन कर रही कुछ प्रतिभाओ ने इतना बढ़िया प्रदर्शन किया कि नेपथ्य करतल ध्वनि से गूंज गया।निःशुल्क पंजीकरण के बाद मिले मौके से गदगद पहली बार अपनी ईश्वरी प्रदत्त का प्रदर्शन कर रही खुर्जा की प्रतिभाओ ने आयोजको को धन्यवाद ज्ञापित किया। ट्राई ग्रुप ऑफ म्यूजिक, स्पर्श, डीएमएस आरोही ग्रुप, हारमोनी वेव्स, अग्रिम विद्यापीठ आदि संस्थाओं के सक्रिय सहयोग से सम्पन्न हुए इस अनदेखी प्रतिभा विकास कार्यक्रम में सैकड़ो लोगो ने उपस्थिति दर्ज कराते हुए प्रतिभाओ का उत्साहवर्धन किया।